en en en en en id en en fr ms ca id en en en id en en fr ms ca id ms en id id id ms id id id id ceb id en en ms id id id en en ms id id ms id id id ms ms id ms id id id id en ml de en en nl en en en id id en id en id en ms fr en id id en en en fa en en en en en en es en en ms en fr en en en en en id en en
Freedom Writers (1999): Cikgu Percaya Murid Berjaya – Saifulislam.Com
Saturday , September 3 2022
Resepi utama Erin Gruwell atau Ms. G adalah dirinya sendiri.
Seorang guru yang berpegang dengan keyakinan bahawa beliau adalah pendidik, dan semua muridnya boleh belajar dan diajar, berani menongkah arus, berani melawan, sanggup berkorban, biar pun pengorbanannya ada yang menjadi seperti lilin, membakar dirinya, dan kehidupannya bersama suami tersayang, Scott Casey.
Freedom Writers adalah filem arahan Richard LaGravenese, lakonan Hilary Swank berdasarkan buku The Freedom Writers Diary oleh Cikgu Erin Gruwell yang mengajar 150 murid di Woodrow Wilson Classical High School, Long Beach, California. Murid itu bukan sebarang murid. Mereka adalah murid yang dilabel sendiri oleh Pengetua dan guru-guru sekolah berkenaan sebagai ‘unteachable‘, sudah tidak boleh diajar, tiada masa hadapan, dan kita di sekolah hanya perlu ‘membeli masa’ sementara mereka cukup umur untuk meninggalkan sekolah, dan kita teruskan kehidupan.
Filem ini memaparkan kisah murid-murid yang paling ‘tak guna’, dibenci oleh sekolah kerana dianggap mencemar rekod sekolah yang dahulunya sekolah cemerlang, tetapi musnah dek ‘golongan-golongan pintar’ di dalam pendidikan yang meletakkan sekolah berkenaan di bawah program integrasi.
Dialog di bilik guru memaparkan bagaimana guru sendiri ‘meratapi’ kenangan hebat mereka suatu ketika dahulu, semasa murid sekolah berkenaan adalah murid cemerlang, yang menghargai pendidikan, yang memang mahu belajar, dan kini para guru terpaksa ‘survive’ mengadap terlalu ramai kacang hantu yang tidak mungkin boleh diubah untuk menjadi manusia yang menghargai pendidikan.
Ia adalah kepercayaan pengetua dan para guru sendiri.
Malah murid-murid itu sendiri percaya bahawa mereka ‘tak berguna’ dan datang ke sekolah itu tidak berguna serta membuang masa.
Satu-satunya makhluk yang tidak percaya dengan semua kepercayaan itu adalah Cikgu Erin Gruwell.
Cikgu baru, yang naif dan idealistik, yang diperlekeh oleh Pengetua dan guru yang lebih senior, sebagai guru yang tidak berpengalaman, tak reti apa, dan ‘good luck’lah dengan kelas paling corot di Bilik 203 tersebut.
Ms. G’s “Secret Sauce”
Gruwell, Erin. The Freedom Writers Diary Teacher’s Guide . Crown/Archetype. Kindle Edition.
Di era 1990an itu, pendekatan Cikgu Erin Gruwell itu masih asing. Penyelidikan ilmiah mengenai falsafah pengajaran dan pembelajaran berpaksikan murid (student-centered) masih belum masuk ke arus perdana. Tetapi Cikgu Erin mendahului semua itu dengan berfikir secara sejahtera bahawa tanggungjawab beliau adalah mendidik, dan semua anak muridnya boleh dididik.
Apabila kurikulum yang dimandatkan tidak dapat menarik perhatian murid, Cikgu Erin tahu di mana titik hubungnya. Beliau menjadikan pengalaman dan realiti kehidupan anak muridnya yang mengekori setiap mereka ke dalam bilik darjah, sebagai sesuatu yang relevan. Sama ada album terbaru Snoop Dogg, atau kematian kawan ditembak gengster, semua itu adalah perkara yang bermakna kepada budak-budak tersebut. Guru yang memahami ‘sains pembelajaran’ tahu bahawa ‘meaning making’ sebagai asas belajar hanya akan terjadi apabila ilmu di bilik darjah dapat dihubungkan dengan realiti kehidupan murid.
Murid-muridnya adalah murid yang bergraduasi setiap hari apabila berjaya hidup. Berjaya tidak mati ditembak. Erin Gruwell masuk ke kelas dengan senyuman, dan berusaha mewujudkan suasana selamat di dalam kelasnya, hingga kelas itu menjadi ‘rumah’ buat murid-murid tersebut, dan kelas itu adalah keluarga mereka.
Kata Erin Gruwell di dalam bukunya:
At the university, I discovered that some of the pedagogical strategies I had arrived at instinctively while teaching at Wilson High were supported by research in the field of education. I learned that educational psychologists strongly support a student-centered learning model based on “internal motivation.” Students who are internally motivated feel a sense of choice in the classroom and are more likely to achieve academic success. Teachers who support “internal motivation” listen to their students, engage interest, encourage questions, and allow their students flexibility in problem solving.
Gruwell, Erin. The Freedom Writers Diary Teacher’s Guide . Crown/Archetype. Kindle Edition.
Erin Gruwell terpaksa dibenci rakan kerjanya sendiri, termasuk oleh Puan Pengetua yang lebih berpengalaman, yang mengutamakan maruah serta ranking sekolah, lebih rela buku disimpan di stor daripada dibaca oleh murid yang berisiko mengoyakkannya. Erin juga diaibkan di dalam mesyuarat apabila krisis rumahtangganya dimanipulasi oleh rakan kerja untuk pembunuhan karakter, demi membuktikan beliau tidak layak terus mengajar murid berkenaan di tahun seterusnya.
Beliau dikelilingi oleh guru yang tidak percaya bahawa hubungan sihat antara murid dan guru itu relevan untuk membolehkan terjadinya pembelajaran. Erin Gruwell adalah guru muda yang tidak berpengalaman, manakala yang mengelilinginya adalah guru senior yang kaya dengan pengalaman, tetapi tidak perasan bagaimana pengalaman itulah yang menghalang mereka daripada melihat kebenaran dan kebaikan di zaman dan konteks yang berbeza.
Di dalam kelompok guru dan ekosistem pendidikan itu sendiri, wujudnya madu dan racun. Ada guru yang menghidupkan jiwa anak murid. Ada guru yang meracun dan membunuh jiwa anak murid, apabila diuji dengan murid yang bukan murid mithali.
“Membantu murid tak berguna seperti ini adalah satu penganiayaan kepada murid yang sememangnya mahu belajar” adalah kenyataan yang di muka hadapannya munasabah, tetapi di dalamnya ada jenayah terhadap profesionalisme pendidikan.
Filem ini bukan sebarang filem.
Ia kisah guru yang berjiwa pendidik, mengubah nasib 150 orang anak murid menggunakan pendekatan di luar kotak. Ia bukan sahaja non fiksyen, malah sejurus selepas penggambaran filem ini, Armand Jones yang melakonkan watak Grant Rice, salah seorang murid Erin Gruwell, telah ditembak mati oleh gengster di dalam sebuah rompakan.
Buku The Freedom Writers Diary kini adalah sebuah Yayasan.
Meneruskan usaha menyokong guru dan murid yang mahu mengubah nasib, menggunakan pedagogi yang Erin Gruwell gunakan di dalam pengalamannya, dan menyokong guru yang tidak mendapat sokongan.
Kisah ini membuktikan bahawa, apa sahaja yang Kementerian Pendidikan rancangkan, apa sahaja yang JPN dan PPD aturkan, apa jua yang Jawatankuasa Kajian Dasar Pendidikan Negara usulkan, kunci reformasi pendidikan adalah guru itu sendiri.
Kisah ini juga membuktikan bahawa, di mana ada kemahuan di situ ada jalan. Hendak seribu daya. Tak hendak seribu alasan.
Sebuah filem wajib tonton oleh semua warga pendidik, dan mereka yang percaya bahawa Adam dan keturunannya terpilih menjadi khalifah kerana mereka adalah makhluk yang belajar. Mampu belajar.
Asalkan kejahatan ditumpaskan dengan kebaikan. Dengan kasih sayang.
Previous Mengapa Pendidikan Jalan Islah?
Next Kehidupan Seorang Yang Mempersoalkan Segalanya
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved